Beverīnas iela (Rīga)
Šis raksts ir par ielu Rīgā. Par citām jēdziena Beverīnas iela nozīmēm skatīt nozīmju atdalīšanas lapu. Beverīnas iela ir iela Rīgā, Zemgales priekšpilsētā, Ziepniekkalnā. Beverīnas iela sākas krustojumā ar Vienības gatvi un beidzas krustojumā ar Spulgas ielu, krustojoties vēl tikai ar Blīdenes ielu. Kopējais ielas garums ir 552 metri. Iela klāta ar asfalta segumu, šeit ir tikai savrupmāju apbūve. Iela ir nosaukta Beverīnas — teiksmainās seno latgaļu pils, kuras patiesā atrašanās vieta nav zināma — vārdā.